วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
11 ส.ค. 2558

ASL SECURITIES 
ภาครวมตลาดภาคเช้า : ดัชนี SET ปิดลบ 1,419.40 (-0.73) กรอบ 1,426/1,417 เคลื่อนไหวทั้งสองแดน มูลค่าการซื้อขาย 16,329.97 ล้านบาท ปรับตัวขึ้นในช่วงแรกก่อนจะรูดลงไปตามแรงขายทำกำไร กลุ่มพลังงานผ่อนคลายจากราคาน้ำมันที่ปรับขึ้น ส่วนผลประกอบการที่ออกมาสะท้อนเศรษฐกิจที่ชะลอตัว อีกทั้งผลสำรวจดัชนีความเชื่อมั่นนักลงทุนต่อเดือนต.ค.อยู่ที่ 57.27 จุด ต่ำที่สุดใน 14 เดือน เนื่องจากเชื่อว่าหุ้นไทยเดือนตุลาคมจะอยู่ในภาวะซบเซา จากการคาดการณ์เศรษฐกิจเหลือ 3% ส่งออกติดลบ ลงทุนภาคเอกชนต่ำ รัฐเบิกจ่ายต่ำกว่าเป้า หนี้ครัวเรือนเพิ่มขึ้น ส่วนตลาดภูมิภาคเช้านี้แกว่งทั้งบวก-ลบเล็กน้อย ดัชนี HSI ตลาดหุ้นฮ่องกง ปิดภาคเช้า +0.96%  ขานรับดัชนีดาวโจนส์ตลาดหุ้นนิวยอร์กปิดพุ่งขึ้นแข็งแกร่งเมื่อคืนนี้ ติดตามรายงานผลประชุม FOMC 18 ส.ค.และตัวเลข GDP ไทยงวด Q2/58 วันที่ 17 ส.ค.นี้  
หุ้นบวกดัชนีมากสุด SCC CPALL BAY MAKRO PTTEP GLOW SCB BIGC TUF          
หุ้นลบดัชนีมากสุด ADVANC AOT S IVL KBANK DTAC CPN MINT BEC AAV BLA    
แนวโน้มตลาดและหุ้นที่น่าสนใจภาคบ่าย
เน้นยืน 1,418 เป็นสำคัญ
แนวโน้มภาคบ่ายเชิงเทคนิค: ดัชนีอยู่ในช่วงทดสอบแนวรับสำคัญที่ 1,418 หากยืนได้ลุ้นรีบาวน์ขึ้นทดสอบ 1,428 หากรับไม่ได้ จะมีโอกาสปรับลงทดสอบ 1,400
 
TCMC (ราคาปิดภาคเช้า 3.90)
แนะนำซื้อ TCMC (ราคาปิดภาคเช้า 3.90) ราคาปรับตัวผ่านแนวต้านระยะสั้นที่ 3.90 ได้ พร้อมยืนตัวเหนือค่าเฉลี่ยทุกเส้น มีแนวโน้มสิ้นสุดการพักฐาน มีเป้าหมายที่ 4.50 และมี 3.86 เป็นจุดตัดขาดทุน
 
WORK (ราคาปิดภาคเช้า 38.50)
แนะนำซื้อราคาสามารถเบรคผ่านเส้น Downtrend Line ได้ พร้อมเกิดสัญญาณซื้อใน MACD มีแนวโน้มไปได้ต่อ โดยมีเป้าหมายแรกที่ 41.00 และมี 37.00 เป็นจุดตัดขาดทุน